## עיריית בת ים

‏17 אפריל, 2022

**עיריית בת-ים**

### **מכרז פנימי/חיצוני 39/22 לתפקיד**

**מנהל/ת המחלקה לפיקוח על הבניה בוועדה המקומית**

|  |  |
| --- | --- |
| היחידה: | אגף ההנדסה |
| תיאור המשרה: | מנהל/ת המחלקה לפיקוח על הבניה בוועדה המקומית |
| דרגת המשרה ודירוגה: | על פי הסכם קיבוצי/חוזה בכירים בכפוף לאישור משרד הפנים |
| היקף העסקה: | מלאה |
| סוג המכרז: | פנימי/חיצוני |
| תיאור תפקיד: | שמירת ואכיפת הוראות חוק התכנון והבניה ברשות המקומית ובכלל זה אחריות לפיקוח על הבניה ע"פ תוכניות, היתרי בניה והוראות החוק.  **ניהול, ארגון ופיתוח יחידת הפיקוח של הועדה המקומית:**   * סיוע בגיבוש מדיניות האכיפה של הועדה המקומית * ניהול פעולות הפיקוח, האכיפה המנהלית, האכיפה הפלילית (חקירה) וביצוע צווים במרחב התכנון המקומי * הכנת תכנית עבודה שנתית ליחידת הפיקוח * בקרה שוטפת על הליכי פיקוח הבנייה * אחריות על טיפול בעבירות וחריגות בנייה במרחב התכנון המקומי   **אחריות על צוות העובדים במחלקה:**   * הנחייה מקצועית של עובדי המחלקה * בקרה על הכשרה ושמירת הכשירות של המפקחים * הנחיית המפקחים בביצוע סקרי בנייה * בקרה על רמת ואיכות השירותים הניתנים ע"י המחלקה לגורמים פנים וחוץ עירוניים. * ניהול הטיפול בתלונות ופניות הציבור   **הפעלת סמכויות אכיפה בהתאם לחוק ולהנחיות מקצועיות**:   * ייזום, תכנון והוצאה לפועל של מבצעי אכיפה במרחב התכנון המקומי * יצירת שיתופי פעולה עם גורמי אכיפה שונים במרחב, וייזום פעולות אכיפה משולבות * הפעלת סמכויות אכיפה הקשורות לעבירות בנייה ושימוש – הוצאת התראות וצווים ואכיפתם לרבות הריסות מבנים, הופעה בבית המשפט. * ניהול הטיפול בתלונות על עבירות לפי חוק התכנון והבניה   **מעקב ובקרה בתחום הפיקוח על הבניה**:   * אחריות לטיפול בחריגות בנייה לרבות – פתיחת תיקים, הכנת דו"חות, הכנה ומסירה של צווים והכנת תיקים למחלקה המשפטית. * ניהול המידע והידע בתחום האחריות * הכנת דו"חות תקופתיים על ביצוע הפעולות הפיקוח בוועדה המקומית והגשתם לממונה * קיום קשר רציף עם היחידה הארצית לאכיפה דיני התכנון והבניה לנושאים שבתחום האחריות.   **איסוף מידע מהשטח לבקשת מוסד תכנון**:   * ניהול פעולות הכנת והגשת חוות דעת מקצועיות בנושאי רישוי * השתתפות בישיבות הקשורות לתחומי אחריותו   מילוי כל מטלה ומשימה שתוטל מעת לעת ע"י הממונה ו/או מהנדס העיר |
| תנאי סף: | 1. **השכלה ודרישות מקצועיות**   בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ. רצוי באחד או יותר מהתחומים הבאים: משפטים, הנדסת בניין/אדריכלות, הנדסאי בניין/אדריכלות, גיאוגרפיה, תואר שני בתכנון עירוני ואזורי או התמחות בלימודים עירוניים ואזוריים. יתרון לבעלי תואר אקדמי שני בתחומים האמורים לעיל. **או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 באותם תחומים. **או** אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני אישור היתר).   1. **ניסיון**   **\* עבור בעל תואר שני או תואר ראשון בהנדסה או באדריכלות –** 3 שנות ניסיון בתחום הפיקוח והאכיפה כמפקח תכנון ובניה מוסמך **או** שלוש שנות ניסיון כחוקר בגוף ציבורי מוכר **או** שלוש שנות ניסיון בפיקוח או אכיפה בתחומים סביבתיים.  **\* עבור בעל תואר ראשון** – 4 שנות ניסיון בתחומים המפורטים לעיל  **\* עבור הנדסאי רשום** – 5 שנות ניסיון בתחומים המפורטים לעיל  **עבור טכנאי מוסמך** – 6 שנות ניסיון בתחומים המפורטים לעיל  **(יש לצרף אישורי מעסיק המפרטים את הגדרת התפקיד, תקופת העסקה מדוייקת והיקף המשרה)**   1. **דרישות נוספות**  * המועמד יחוייב לסיים בהצלחה – קורס הכשרה למנהלי פיקוח, לא יאוחר משנה וחצי מתחילת מינויו. * מועמד שאינו בעל הסמכת מפקח בכיר של היחידה הארצית, יחויב בנוסף לעבור בהצלחה קורס הכשרה למפקחים בכירים, לא יאוחר משנה מתחילת מינויו.  1. שפות עברית ברמה גבוהה 2. יישומי מחשב – היכרות עם תוכנות ה- OFFICE 3. רישיון נהיגה בתוקף (יש לצרף צילום רישיון) 4. ידע בחוקי התכנון, הבניה והתקנות כולל הליכים סטטוטוריים - יתרון 5. היעדר רישום פלילי (יש לצרף אישור משטרה) |
| מאפייני עשייה ייחודיים לתפקיד: | 1. גמישות בשעות העבודה 2. נסיעות בתפקיד 3. יכולת עמידה בלחצים 4. עבודה בממשקים עם גורמים ממשלתיים 5. הדרכה והנחיית עובדים 6. כושר ניהול, ארגון ותאום 7. כושר הבעה בכתב ובע"פ ברמה גבוהה בשפה העברית 8. סמכותיות 9. תודעת שירות מפותחת |
| כפיפות: | מהנדסת העיר או מי מטעמה |

## 

## הערות:

1. **בקשה שתוגש ללא תעודות/ אישורים רלוונטיים לא תידון**.
2. הזוכה במכרז מתקבל/ת לתקופת ניסיון של שנתיים בה יבחנו כישוריו/ה  עפ"י חוות דעתו של הממונה הישיר.
3. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
4. מועמד עם מוגבלות זכאי להתאמות בהליכי הקבלה לעבודה.
5. מתן עדיפות למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, אם הוא בעל כישורים דומים לכישורי שאר המועמדים
6. בכל מקום בו נאמר בלשון זכר, הכוונה גם ללשון נקבה ולהיפך.
7. מועמד שיבחר לתפקיד ישובץ במערך החירום העירוני

## אופן הגשת ההצעה

**להגשת מועמדות עד לתאריך 1.5.22 (עד השעה 12:00)** [**לחץ כאן**](https://bat-yam.automas.co.il/page5?tenderid=2022-605&file=&tenderdisplay=2022-39) **- (הקישור נמצא באתר האינטרנט של עיריית בת ים (מכרזי כוח אדם**).

**בכבוד רב,**

**צביקה ברוט**

**ראש העיר**